PRIMĂRIA CĂIANU

**ANUNȚ DE INTENȚIE**

privind selecția partenerilor/entități private,  
în cadrul apelului de proiecte P06/OS: ESO4.11 (FSE+)/ A 6.1. Servicii de îngrijire la domiciliu pentru persoanele vârstnice, implementate prin Programul Incluziune și Demnitate Socială (PIDS) 2021-2027

Având în vedere prevederile:

* art. 34 alin. (1) din O.U.G. nr. 133/2021 privind gestionarea finanțării fondurilor europene pentru perioada de programare 2021-2027 alocate României din Fondul European de Dezvoltare Regională, Fondul de Coeziune, Fondul Social European Plus, Fondul pentru o tranziție justă;
* H.G. nr. 829/2022 pentru aprobarea normelor metodologice de aplicare a O.U.G. nr. 133/2021;
* Ghidul Solicitantului – Condiții Generale, Anexă la Ordinul ministrului investițiilor și proiectelor europene nr. 1245/2023;
* Ghidul Solicitantului – Condiții Specifice „Servicii de îngrijire la domiciliu pentru persoanele vârstnice“, Anexă la Ordinul ministrului investițiilor și proiectelor europene nr. 622/2025;
* Metodologia privind selecția partenerilor entități private în cadrul apelului de proiecte P06/OS: ESO4.11 (FSE+)/A 6.1. Servicii de îngrijire la domiciliu pentru persoanele vârstnice, implementate prin Programul Incluziune și Demnitate Socială (PIDS) 2021-2027.

Primăria Căianu anunță intenția de a selecta maxim doi parteneri din sectorul neguvernamental din România, în vederea depunerii unei cereri de finanțare pentru implementarea unui proiect în cadrul „Programului de Incluziune și Demnitate Socială 2021-2027“, P06 Servicii de suport pentru persoane vârstnice, OS: ESO4.11. Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul la locuințe și îngrijire orientată către persoane, inclusiv asistență medicală. Modernizarea sistemelor de protecție socială, inclusiv promovarea accesului la protecție socială, acordând o atenție deosebită copiilor și grupurilor defavorizate. Îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+), A 6.1. Servicii de îngrijire la domiciliu pentru persoanele vârstnice.

**Scopul Programului Incluziune și Demnitate Socială (PIDS) 2021-2027**

Scopul programului este de a sprijini incluziunea socială a persoanelor aparținând grupurilor vulnerabile, mai ales ale celor cu risc ridicat, prin reducerea decalajului rural-urban în ceea ce privește sărăcia și excluziunea socială și creșterea accesului la servicii de calitate pentru populația vulnerabilă.

Apelul de proiecte propune furnizarea de servicii de îngrijire la domiciliu și sprijinirea participării sociale active a persoanelor vârstnice dependente, cu venituri sub salariul minim pe economie, din mediul urban și rural. Serviciile de îngrijire personală se bazează pe Legea nr. 292/2011 privind asistența socială, care stabilește valori și principii precum solidaritatea socială, subsidiaritatea și respectarea demnității umane. Acestea vizează promovarea unui trai independent în comunitate, în conformitate cu Strategia națională pentru incluziunea socială și reducerea sărăciei 2022-2027, Obiectivul specific 3.3, care se concentrează pe furnizarea de servicii sociale integrate.

În cadrul prezentului apel de proiecte, valoarea totală eligibilă a unui proiect poate fi de minimum 201.000,00 euro și de maximum 1.000.000,00 euro. Valoarea totală eligibilă a unui proiect este formată din valoarea cheltuielilor efectuate din sursa U.E. (FSE+), la care se adaugă cheltuielile aferente efectuate de la Bugetul de Stat (BS), precum și valoarea cofinanțării proprii a solicitantului/partenerilor.

Perioada de implementare a proiectului este de maximum 42 de luni.

**Proiect propus**

Proiectul își propune îmbunătățirea calității vieții și promovarea incluziunii sociale pentru minimum 75 persoane vârstnice vulnerabile, din care minimum 9% persoane de etnie romă prin servicii de îngrijire la domiciliu inovatoare, sustenabile și adaptate nevoilor individuale.

Pentru a atinge acest obiectiv vor fi vizate următoarele:

* Înființarea și/sau dezvoltarea serviciilor sociale destinate persoanelor vârstnice pentru minimum 75 persoane vârstnice vulnerabile, din care minimum 9% persoane de etnie romă, într-o perioadă de maximum 42 de luni.
* Asigurarea de servicii sociale integrate pentru prevenirea izolării sociale și instituționalizării pentru minimum 75 persoane vârstnice vulnerabile, din care minimum 9% persoane de etnie romă, într-o perioadă de maximum 42 de luni.
* Consolidarea serviciilor care vizează încurajarea participării vârstnicilor la viața socială activă, prevenirea izolării și a instituționalizării pentru minimum 75 persoane vârstnice vulnerabile, într-o perioadă de maximum 42 de luni.

**Profilul partenerilor**

Organizații neguvernamentale înregistrate în România, furnizori de servicii sociale, cu experiență în managementul proiectelor derulate la nivel local, regional sau national în domniul incluziunii sociale și/sau expertiză (re)cunoscută în proiecte specifice de îngrijire la domiciliu pentru persoanele vârstnice.

Partenerul va concepe și implementa:

* Înființarea și/sau dezvoltarea serviciilor sociale destinate persoanelor vârstnice pentru minimum 75 persoane vârstnice vulnerabile, din care minimum 9% persoane de etnie romă, într-o perioadă de maximum 42 de luni.
* Asigurarea de servicii sociale integrate pentru prevenirea izolării sociale și instituționalizării pentru minimum 75 persoane vârstnice vulnerabile, din care minimum 9% persoane de etnie romă, într-o perioadă de maximum 42 de luni.
* Consolidarea serviciilor care vizează încurajarea participării vârstnicilor la viața socială activă, prevenirea izolării și a instituționalizării pentru minimum 75 persoane vârstnice vulnerabile, într-o perioadă de maximum 42 de luni.

**Condiții de eligibilitate**

* Să fie furnizor acreditat de servicii sociale,
* Să fie organizație neguvernamentală, înființată în baza Ordonanței nr. 26/2000 cu modificările și completările ulterioare, sau în baza reglementărilor legale specifice în vigoare la data înființării;
* Să aibă experiență în domeniul elaborării și implementării de programe/proiecte/măsuri privind incluziunea socială sau al îngrijirilor la domiciliu;
* Să aibă experiență în organizarea de evenimente pentru promovarea proiectului și diseminarea rezultatelor, la nivel național și internațional;
* NU se află în una din următoarele situații: faliment, administrarea unei autorități judiciare sau în curs de lichidare, activitate suspendată; Să dispună de capacitatea economică, financiară și know-how-ul necesar pentru implementarea proiectului propus;

— Să respecte legislația specifică aplicabilă proiectelor finanțate din fonduri europene;  
— Să dispună de spații și dotări necesare pentru derularea activităților de proiect;  
— Să aibă o experiență relevantă în domeniul social sau medical (minimum 3 ani) sau în derularea de proiecte cu finanțare europeană sau națională.

**Termene și modalități de înscriere**

Organizațiile interesate pot depune intenția de participare (scrisoare de intenție) până la data de **27 iunie 2025**, la sediul Primăriei Căianu, str. Teilor, nr. 52, localitatea Căianu, jud. Cluj sau prin e-mail la adresa: caianu@cj.e-adm.ro

* Scrisoarea de intenție trebuie să cuprindă:
  + Denumirea și datele de identificare ale organizației;
  + Experiența relevantă în domeniul elaborării și implementării de programe/proiecte/măsuri privind incluziunea social sau al îngrijirilor la domiciliu;
  + Motivația și capacitatea de a fi partener în acest proiect;
  + Datele de contact ale reprezentantului organizației.

Pentru informații suplimentare, vă rugăm să contactați Primăria Căianu la telefon 0264280007 sau prin e-mail la adresa: caianu@cj.e-adm.ro